text: Klip hæk - eller? 
  23 juni 2015 kl. 07.16
  Politi og fuglevenner er ikke helt enige om Skt. hans som skæringsdag for hækkeklipning
  Klip hækken inden Sankt Hans, hedder det gamle haveråd. Og politiet udsender nu på Twitter: Fik du klippet hækken inden Sankt Hans? 
  Men her kan opstå en lille interessekonflikt. Poltiet ønsker en lav hæk for ikke at give indbrudstyven alt for god arbejdsro.
  Fuglevenner gør opmærksom på, at mange sangfugle - ikke mindst den fantastiske solsort - sagtens kan være i fuld gang med 2. eller 3. kuld. Så hvis man absolut vil i gang med den motoriserede hækkeklipper, så kig lige efter fuglereder, opfordres haveejerne.
  Fik du klippet hækken inden Sankt Hans? En høj hæk giver tyven arbejdsro - en lav hæk det modsatte... #politidk
  — SydøstjyllandsPoliti(@SydOjylPoliti) June 23, 2015
  